

[bookmark: _GoBack]На основу члана 22. став 1. Закона о јавним набавкама („Службени гласник РС”, број 124/12,14/15 и 68/15), а у складу са Правилником о садржини акта којим се ближе уређује поступак јавне набавке унутар наручиоца („Службени гласник РС”, број 83/2015) и чл.57.став 1.тачка1.Закона о основама система образовања и васпитања(„Сл.гласник РС,бр.72/09,52/11,55/13 и 68/15) Управни одбор Предшколске Установе „Лане“у Алексинцу, доноси
Правилник о Изменама и допунама Правилника о ближем уређивању поступка јавне набавке број 4318 од 30.10.2015.
Члан 1.
У члани 2.став 1.тачк 5)мења се и гласи : „План јавних набавки је годишњи план јавних набавки наручиоца које ће наручилац спроводити у току календарске године и који садржи податке из члана 51. Закона о јавним набавкама и подзаконских аката којим се уређује форма плана јавних набавки на Порталу јавних набавки.
Поднаслов испред члана 3.мења се и гласи:“план јавних набавки“.
Члан 2.
Поднаслов испред члана 23.мења се и гласи :“Измене и допуне плана јавних набавки“.
У члану 23.став 2) мења се и гласи: „Измене и допуне плана јавних набавки доноси управни одбор установе.                     
Члан 3.
У члану 40.став 6.после речи „набавки“ додаје се „ и интернет страници наручиоца“.
Члан 4.
Члан 46.мења се и гласи:“ Одредбе  Закона се не примењују на :
1) на набавке истоврсних добара,услуга или радова чија је укупна процењена вредност на годишњем нивоу нижа од 500.000 динара као и  
2) на набавке које су прописане чл.7,7а Закона уколико су испуњени Законом прописани услови за изузеће од примене Закона.
Наручилац посебно планира и набавке на које се Закон не примењује ,односно припрема посебан план изузетих набавки који није саставни део плана јавних набавки .
Носилац планирања –шеф рачуноводства ,израђује набавке на које се не примењује закон ,а у складу са исказаним прихваћеним(реалним) потребама руководиоца установе и са расположивим средствима у финансијском плану наручиоца. Директор доноси план набавки на које се закон не примењује, најкасније до 31 јануара за текућу годину,који служи за потребе установе ради евидентирања података о набавкама на које се закон не примењује и који се не објављује на Порталу јавних набавки.
Израђене набавке на које се не примењује Закон потписује носилац планирања.
Приликом планирања набавки на које се Закон не примењује поред дефинисања врсте предмета набавке,процењене вредности и оквирних рокова за реализацију ових набавки ,за сваку појединачну набавку наводи и основ за изузеће од примене Закона.
Члан 5.
После члана 46.додаје се назив изнад члана и члан 46 а који гласе :
-Спровођење набавки чија  процењена вредност није већа од 500.000 динара-
Члан 46 а
У зависности од предмета набавке, набавку може спроводити лице које се бави спровођењем јавне набавке или други запослени кога директор овласти а у складу са својим стручним знањем а може се и именовати решењем комисија за набавку ,где постоји потреба.
За сваку појединачну набавку директор одређује лице које ће бити задужено за спровођење набавке а у складу са стручним знањем запосленог.
Секретар прибавља потврду да постоје предвиђена средства за конкретну  набавку коју издаје  шеф рачуноводства.
Ради остваривања конкуренције,када су у питању набавке чија је укупна процењена вредност на годишњем нивоу мања од 500.000 динара ,када је то могуће позивају се најмање два или више лица која обављају делатност која је предмет набавке и која су према сазнањима способна да изврше набавку, да поднесу понуде или се проверавају цене лично или путем интернет странице и слично.
Лице које је задужено за спровођење набавке или лице које је задужено у складу са стручним знањем сачињава извештај о спроведеном поступку по наруџбеници ,којим се утврђује начин проверавања цене( путем интернета ,достављањем понуда,личном провером и слично).
У поступку набавке уговорена цена не може бити већа од упоредиве тржишне цене.
Испитивање тржишта врши материјални књиговођа.
Наручилац може уместо закључења уговора о јавној набавци , најповољнијем понуђачу издати наруџбеницу ако садржи битне елементе уговора.
У набавкама чији износ не прелази 100.000 динара закључивање уговора није обавезно.                                          Члан 6.
Све остале одредбе Правилника о ближем уређивању поступка јавне набавке бр.4318 од 30.10.2015.остају непромењене.             
Члан 7.
Правилник о изменама и допунама Правилника о ближем уређивању поступка јавне набавке ступају на снагу истог дана од дана објављивања на огласној табли установе.

